Ericu950/Stoicheia-meter-silver huggingface dataset:
ὅτε τοίνυν ὁ προειρημένος ἐπὶ τοῦ λιμένος παρὼν τοῖς ἐρέσσουσιν ὑψοῦν τὰ ἱστία προσέταττε , τότε σύμμικτος οἰμωγὴ παρθένων καὶ γυναικῶν , πρεσβυτῶν καὶ νέων , καὶ θρῆνοι προσπεπλεγμένοι δάκρυσιν ὀξέσιν , αἱ τῶν ἁπάντων βοαὶ τῆς ἐπαφριζούσης θαλάσσης  τὸν προσρησσόμενον σωρὸν τῷ κύματι κτύπον ἐκάλυπτον .
ἀλλ  οὕτω τῶν προειρημένων ἀποπλεόντων εἰς τὴν Ἡλιούπολιν , ἔνθα δεισιδαιμονῶν πᾶς , ἔνθα τοῦ διαβόλου τὰ πρὸς ἡδονὴν ἐπιτηδεύματα , ἔνθα θηρίων ἐφέστια φοβερά  ὄρη γὰρ κύκλῳ πανταχόθεν οὐρανῷ προσπελάζοντα  , οἱ πάντες λοιπὸν μέσῃ τῇ πόλει , κοινῇ καὶ ἕκαστος ἰδίᾳ ὀλοφυρόμενοι καὶ στεναγμῶν ἐπιπέμποντες ῥήματα , οὐ δὲ δακρύειν ἐπετρέποντο κελεύσει τοῦ τῆς πόλεως ἐπάρχου Παλλαδίου , δεισιδαιμονεστάτου καὶ αὐτοῦ τυγχάνοντος 0 1 .
πολλοὶ γὰρ τῶν κλαιόντων ἁρπαζόμενοι καὶ φυλακιζόμενοι πρότερον , εἶτ αἰκιζόμενοι , ξεόμενοι , βασανιζόμενοι , τοῖς Φεννησίοις καὶ Προκονησίοις παρεδίδοντο μετάλλοις , ἄνθρωποι τῆς ἐκκλησίας δι ἔνθεον ζῆλον ὑπέρμαχοι .
οἱ πλείους γὰρ ἦσαν μονάζοντες , ἐρημίαν οἰκοῦντες δι ἄσκησιν ·
μεθ ὧν , εἴκοσι καὶ τριῶν τυγχανόντων , μικρὸν ὕστερον ὁ διάκονος , ὁ παρὰ τοῦ ἀγαπητοῦ ἡμῶν Δαμάσου τοῦ τῆς Ῥώμης ἐπισκόπου κομίσας ἡμῖν ὁμοῦ παρακλητικὰ καὶ κοινωνικὰ γράμματα , ὀπίσω τὼ χεῖρε δεθεὶς ὑπὸ δημίων δημοσίᾳ ἤγετο , ὥσπερ τις τῶν κακούργων περιβόητος 0 ·
ὃς φονέων βασάνοις ἐπέκεινα κοινωνήσας , λίθοις καὶ μολιβδίσι κατ αὐτῶν τῶν αὐχένων ἐπὶ πολὺ μαστιζόμενος ἐπέβαινε σκάφους ἐπὶ θαλάττης παραπλησίως τοῖς ἄλλοις , τοῦ θείου σταυροῦ τὸ σημεῖον ἐπὶ μετώπου χαρακτηρίσας , οὐ τημελείας οὐ θεραπείας τυχών , τοῖς κατὰ Φέννησον παραδοθῆναι μετάλλοις ·
ἔστι δὲ ταῦτα τοῦ χαλκοῦ .
ἔτι γοῦν βασανίζοντος τοῦ δικαστοῦ ἁπαλὰ παιδαρίων σώματα , τινὲς παραυτὰ μεμενήκασιν , οὐ δ ὁσίᾳ κοινωνήσαντες , γονέων καὶ ἀδελφῶν καὶ συγγενῶν καὶ πάσης ὡς ἔπος εἰπεῖν τῆς πόλεως μίαν αὐτοῖς αἰτούντων δοθῆναι τὴν ὑστάτην ταύτην παράκλησιν .
ἀλλ ὢ πολλῆς ἀπανθρωπίας τοῦ δικάσαντος , μᾶλλον δὲ τοῦ κατακρί ναντος , οἱ δι εὐσέβειαν ἀθλήσαντες φονεῦσιν οὐ συνεκρίνοντο , ἄταφοι μένοντες τὰ σώματα ·
οἱ καλῶς ἀγωνιζόμενοι θηρίοις καὶ πτηνοῖς πρὸς βορὰν ἐρρίπτοντο ·
οἱ συμπαθῆσαι βεβουλημένοι πατράσι διὰ τὴν συνείδησιν τὴν κεφαλὴν ὡς παράνομα δράσαντες ἀπετέμνοντο .
ποῖος νόμος Ῥωμαίων , ποία δὲ γνώμη βαρβάρων τοὺς πατράσι συμπαθοῦντας ἠμύνατο 0 ;
ποῦ τις τῶν παλαιῶν ποτε ἔδρασέ τι τοιοῦτον παράνομον ;
ἐκέλευσέ ποτε Φαραὼ ἀναιρεῖσθαι τῶν Ἑβραίων τὰ ἄρρενα ·
ἀλλὰ φθόνος καὶ δέος ὑπέβαλε τοῦτο τὸ πρόσταγμα .
πόσῳ τὰ τότε τῶν νῦν φιλανθρωπότερα 0 ;
πόσῳ ποθεινὰ πρὸς αἵρεσιν ἀδικήματος 0 ;
πόσῳ βελτίονα πρὸς σύγκρισιν ἀνομήματος , κ ἂν ἀλλήλων αἱ κακίαι μὴ χωρίζωνται 0 ;
ἄπιστα τὰ λεγόμενα , ἀπάνθρωπα καὶ δεινά , ὠμὰ καὶ βάρβαρα , ἀνελεῆ καὶ πικρά 0 .
ἀλλ ἐν τούτοις ἐγαυρίων οἱ τῆς Ἀρείου μανίας ὑπήκοοι χορεύοντες .
τῆς δὲ πόλεως πάσης ὀλοφυρομένης , οὐκ ἦν γὰρ οἰκία ἐν ᾗ οὐκ ἦν τεθνηκώς , ὡς ἐν τῇ Ἐξόδῳ γέγραπται , οὐκ ἠρέμησαν πάλιν οἱ τὴν ἕξιν ἀκόρεστον πρὸς παρανομίαν ἀσκήσαντες .
ἐπὶ γὰρ τὰ χείρω τὴν προαίρεσιν γυμνάζοντες , μέχρι τῶν τῆς ἐπαρχίας ἐπισκόπων τὸν ἴδιον τῆς κακίας ἰὸν ἐπεκτείνοντες , δορυφόρῳ πρὸς ἀδικίας τῷ τῶν λαργιτιόνων χρώμενοι κόμητι τῷ προειρημένῳ Μάγνῳ , τοὺς μὲν βουλευτηρίῳ παρέδοσαν , τοὺς δὲ ἄλλους ὃν ἐβούλοντο τρόπον ἐνήδρευον , πανταχόθεν πρὸς ἀσέβειαν τοὺς πάντας θηρεῦσαι βουλόμενοι , οὐδὲν ἀφέντες ἀτόλμητον ·
ἀλλὰ γὰρ καὶ πάντα περιερχόμενοι , κατὰ τὸν ἴδιον τῆς αἱρέσεως πατέρα διάβολον , ζητοῦντες τίνα καταπιεῖν 0 .
καθόλου τοίνυν παρὰ πάντων ἀπορούμενοι , ἕνδεκα τῶν ἀπὸ τῆς Αἰγύπτου τὸν ἀριθμὸν ἐπισκόπων , ἄνδρας ἐκ παιδίου μέχρι γήρως τὴν ἔρημον ἀσκήσεως χάριν οἰκήσαντας καὶ λόγῳ καὶ πράξει τὰς ἡδονὰς ὑποτάξαντας , καὶ τὴν εὐσεβῆ πίστιν ἀνεπαισχύντως κηρύττοντας καὶ τὰ τῆς εὐσεβείας γαλουχηθέντας δόγματα , καὶ νίκην πολλάκις κατὰ δαιμόνων ἐπάραντας ἀρετῇ δυσωποῦντας τὸν ἀντίπαλον , καὶ τὴν Ἀρειανὴν σοφωτάτῳ λόγῳ στηλιτεύοντας αἵρεσιν , ὄργανον ὠμότητος τὸν προειρημένον ἔχοντες , ὑπερορίους πεποιήκασιν ἐν οἰκουμένῃ παρὰ τῶν κυριοκτόνων Ἰουδαίων πόλει , τ οὔνομα Διοκαισαρείᾳ .
καὶ ὅμως , ὡς ὁ ᾅδης ἐπὶ θανάτῳ τῶν ἀδελφῶν οὐκ ἐμπιπλάμενοι , ἁπανταχοῦ γῆς ἐτόλμησαν οἱ παράφρονες καὶ ἀβέλτεροι τῆς οἰκείας ὠμότητος καταλεῖψαι μνημόσυνα , ἐκ κακῶν ἔχειν τὸ γνώρισμα βουλόμενοι 0 .
ἰδοὺ γὰρ πάλιν κληρικοὺς τῆς καθολικῆς ἐκκλησίας ἐν Ἀντιοχείᾳ διατρίβοντας ἅμα σπουδαίοις μονάζουσι τὰ τῆς δραματουργίας αὐτῶν διαμαρτύρασθαι προθεμένους , βασιλικὰς ἠχήσαντες κατ αὐτῶν ἀκοάς , τὴν Νεοκαισάρειαν τοῦ Πόντου οἰκεῖν παρεσκεύασαν , οἳ τάχα καὶ τοῦ ζῆν ἐστερήθησαν διὰ τὴν τῶν τόπων ἀγριότητα .
τοιαύτας ὁ καιρὸς ἐκεῖνος ἐδέξατο τραγῳδίας , σιγῆς μὲν καὶ λήθης ἀξίας , ἐν συγγράμμασι δὲ τιθεμένας εἰς ἔλεγχον τῶν κατὰ τοῦ μονογενοῦς κινησάντων τὰς γλώττας ·
οἳ τὴν τῆς βλασφημίας εἰσδεξάμενοι λύτταν , οὐ μόνον τὸν τῶν ὅλων δεσπότην τοξεύειν ἐπιχειροῦσιν , ἀλλὰ καὶ κατὰ τῶν εὔνων αὐτοῦ θεραπόντων τὸν ἄσπονδον ἀνεδέξαντο πόλεμον .
κατ  ἐκεῖνον τὸν χρόνον τῶν Ἰσμαηλιτῶν τὰ φῦλα τὰς πελαζούσας τῆς Ῥωμαίων ἡγεμονίας ἐληΐζετο χώρας .
μαβία δὲ τούτων ἡγεῖτο , οὐχ ὁρῶσα μὲν ἣν ἔλαχε φύσιν , ἀνδρείῳ δὲ φρονήματι κεχρημένη .
αὕτη μετὰ παμπόλλας συμπλοκὰς σπεισαμένη , εἶτα τῆς θεογνωσίας εἰσδεξαμένη τὸ φῶς , ᾔτησεν ἀρχιερέα προβληθῆναι τῷ ἔθνει Μωϋσῆν τινα ἐν μεθορίῳ τῆς Αἰγύπτου καὶ Παλαιστίνης ἐσκηνημένον .
ταύτην δεξάμενος ὁ Βάλης τὴν αἴτησιν , εἰς τὴν Ἀλεξάνδρειαν ἀπαχθῆναι τὸν θεῖον ἄνδρα προσέταξε , κ ἀκεῖθεν αὐτὸν τὴν ἀρχιερατικὴν ὑποδέξασθαι χάριν ·
ἐκείνη γὰρ μᾶλλον ἐπέλαζεν .
ἐπειδὴ δὲ ἀπήχθη καὶ τὸν Λούκιον εἶδεν ἐπιθεῖναί οἱ τὴν χεῖρα πειρώμενον ·
μὴ γένοιτο , ἔφη , παρὰ τῆς σῆς με χειροτονηθῆναι χειρός ·
οὐκ ἐπιφοιτᾷ γὰρ σοῦ καλοῦντος ἡ χάρις τοῦ πνεύματος .
ὁ δὲ Λούκιος 0 ·
πόθεν ταῦτα , ἔφη , τοπάζων λέγεις ;
οὐ τοπάζω , εἶπεν , ἀλλ  οἶδα σαφῶς ·
τοῖς τε γὰρ ἀποστολικοῖς δόγμασι διαμάχῃ καὶ ἀντίπαλα φθέγγῃ , καὶ τοῖς βλασφήμοις λόγοις συμβαίνει τὰ παρανόμως γιγνόμενα .
τίς γὰρ διὰ σὲ δυσσεβὴς τοῖς ἐκκλησιαστικοῖς συλλόγοις οὐκ ἐπεκώμασεν ;
τίς τῶν ἀξιεπαίνων ἀνδρῶν οὐκ ἐλήλαται ;
ποίαν θηριωδίαν βαρβαρικὴν οὐκ ἀπέκρυψε τὰ παρὰ σοῦ καθ ἑκάστην ἡμέραν τολμώμενα ;
ταῦτα ὁ μὲν θαρραλέως ἔλεγεν , ὁ δὲ φονῶν ἤκουε ·
καὶ σφαγῆς μὲν ἐφίετο , ἐδεδίει δὲ μὴ πάλιν ἐξάψῃ τὸν διαπαυσάμενον πόλεμον .
οὗ δὴ χάριν ἑτέροις αὐτὸν ἐπισκόποις προσαχθῆναι προσέταξεν οὓς ἐκεῖνος ἐξῄτησε .
μετὰ τῆσδε τῆς ἀξιαγάστου πίστεως τὴν ἀρχιερατικὴν εἰσδεξάμενος χάριν , πρὸς τοὺς αἰτήσαντας παρεγένετο καὶ ταῖς ἀποστο λικαῖς διδασκαλίαις τε καὶ θαυματουργίαις πρὸς τὴν ἀλήθειαν ἐποδήγησεν .
ἐν μὲν οὖν τῇ Ἀλεξανδρείᾳ τοιαῦτα ὑπό τε Λουκίου ἐτολμήθη καὶ ὑπὸ τῆς θείας προμηθείας ᾠκονομήθη .
ἐν δὲ Κωνσταντινουπόλει σκάφος εὐσεβῶν πρεσβυτέρων ἐμπλήσαντες οἱ τῆς ἀνοσίου συμμορίας ἀφῆκαν ἀνερμάτιστον εἰς τὸ πέλαγος ·
εἶτα , τινὰς τῶν ὁμογνωμόνων εἰς πορθμεῖον ἕτερον ἐμβιβάσαντες , πῦρ ἐπαφεῖναι τῷ σκάφει τῶν πρεσβυτέρων ἐκέλευσαν .
οὗ γενομένου , πυρὶ καὶ θαλάττῃ μαχόμενοι τέλος τῷ βυθῷ παρεπέμφθησαν καὶ τοῦ μαρτυρίου τὸν στέφανον ἀνεδήσαντο .
ἐν Ἀντιοχείᾳ δὲ ὁ Βάλης χρόνον διατρίψας ὅτι μάλιστα πλεῖστον , ἅπασι μὲν ἄδειαν ἐδεδώκει καὶ Ἕλλησι καὶ Ἰουδαίοις καὶ τοῖς ἄλλοις ὅσοι τὸ Χριστιανῶν ὄνομα περικείμενοι τ ἀναντία ταῖς εὐαγγελικαῖς διδασκαλίαις κηρύττουσι .
καὶ γὰρ τὰς Ἑλληνικὰς τελετὰς ἐπετέλουν οἱ τῇ πλάνῃ δεδουλωμένοι , καὶ τὴν μετὰ Ἰουλιανὸν ὑπὸ Ἰοβιανοῦ σβεσθεῖσαν ἐξαπάτην ἀνθῆσαι πάλιν συνεχώρησεν οὗτος ·
καὶ τὰ Διάσια καὶ τὰ Διονύσια καὶ τὰ τῆς Δήμητρος ὄργια οὐκ ἐν παραβύστῳ ἐπλήρουν ὡς ἐν εὐσεβεῖ βασιλείᾳ , ἀλλὰ διὰ μέσης τῆς ἀγορᾶς βακχεύοντες ἔτρεχον 0 .
μόνοις δὲ πολέμιος ἦν τοῖς τὴν ἀποστολικὴν διδασκαλίαν πρεσβεύουσι .
πρῶτον μὲν γὰρ αὐτοὺς τῶν ἱερῶν ἐξήλασεν οἴκων ·
αὐτοῖς γὰρ Ἰοβιανὸς ὁ πανεύφημος ἐδεδώκει καὶ τὴν νεόδμητον ἐκκλησίαν .
ἐπειδὴ δὲ παρὰ τὴν τοῦ ὄρους συνιόντες κρηπίδα ὕμνοις τε τὸν δεσπότην ἐγέραιρον καὶ τῶν θείων λογίων ἀπήλαυον , τῶν ἐναντίων τοῦ ἀέρος ἀνεχόμενοι προσβολῶν καὶ ποτὲ μὲν ὑετοῦ καὶ νιφετοῦ καὶ κρυμοῦ , ποτὲ δὲ σφοδροτάτου φλογμοῦ , οὐ δὲ τῆς ἐπιπόνου ταύτης ὠφελείας αὐτοὺς μεταλαχεῖν συνεχώρησεν , ἀλλ ἀποστείλας στρατιώτας ἐσκέδασεν .
ἀλλὰ Φλαβιανὸς καὶ Διόδωρος , καθάπερ τινὲς πρόβολοι , τὰ προσβάλλοντα διέλυον κύματα 0 .
μελετίου γὰρ τοῦ σφετέρου ποιμένος ἑκὰς διάγειν ἠναγκασμένου , οὗτοι τῆς ποίμνης ἐπεμελοῦντο , τοῖς μὲν λύκοις ἀντιτάττοντες τὴν οἰκείαν ἀνδρείαν τε καὶ σοφίαν , τοῖς δὲ προβάτοις προσφέροντες τὴν ἁρμόττουσαν θεραπείαν .
ἐκ δὴ οὖν τῆς ὑπωρείας ἐξελαθέντες παρὰ τὰς ὄχθας τοῦ γείτονος ποταμοῦ τὰ πρόβατα ἔνεμον .
οὐ γὰρ ἠνέσχοντο κατὰ τοὺς ἐν Βαβυλῶνι δορυαλώτους κρεμάσαι τὰ ὄργανα , ἀλλ ὕμνουν τὸν ποιητήν τε καὶ εὐεργέτην ἐν παντὶ τόπῳ τῆς δεσποτείας αὐτοῦ .
ἀλλ οὐ δὲ τὴν ἐν τῷδε τῷ χωρίῳ σύνοδον ἤνεγκε τῶν εὐσεβῶν ὁ μόνων τῶν τὸν δεσπότην Χριστὸν θεολογούντων πολέμιος .
πάλιν δὴ οὖν τῶν θαυμασίων ἐκείνων ὑποποιμένων ἡ ξυνωρίς , εἰς τὸ πολεμικὸν γυμνάσιον τὰ θεῖα πρόβατα συναγείρουσα , τὴν πνευματικὴν ἐπεδείκνυ πόαν .
καὶ Διό δωρος μὲν ὁ σοφώτατός τε καὶ ἀνδρειότατος , οἷά τις ποταμὸς διειδής τε καὶ μέγας , τοῖς μὲν οἰκείοις τὴν ἀρδείαν προσέφερε , τὰς δὲ τῶν ἐναντίων βλασφημίας ἐπέκλυζε 0 .
καὶ τὴν μὲν τοῦ γένους οὐκ ἐλογίζετο περιφάνειαν , τὴν δὲ ὑπὲρ τῆς πίστεως ταλαιπωρίαν ἀσπασίως ὑπέμενεν .
φλαβιανὸς δὲ ὁ ἄριστος ἐξ εὐπατριδῶν μὲν καὶ αὐτὸς ἐπεφύκει , εὐγένειαν δὲ τὴν εὐσέβειαν ὑπελάμβανε μόνην , καὶ οἷόν τις παιδοτρίβης τὸν μέγαν Διόδωρον καθάπερ τινὰ πένταθλον ἤλειφεν ἀθλητήν 0 .
κατ ἐκεῖνον γὰρ τὸν καιρὸν ἐν μὲν τοῖς ἐκκλησιαστικοῖς οὐκ ἐδημηγόρει συλλόγοις , τοῖς δὲ τοῦτο δρῶσι πολλὴν παρεῖχεν ἀφθονίαν ἐνθυμημάτων τε καὶ γραφικῶν νοημάτων .
καὶ οἱ μὲν ἔτεινον κατὰ τῆς Ἀρείου βλασφημίας τὰ τόξα , οὗτος δὲ καθάπερ ἔκ τινος ὁπλοθήκης , ἐκ τῆς διανοίας τὰ βέλη προσέφερεν 0 ·
οἴκοι μέντοι καὶ δημοσίᾳ διαλεγόμενος , τῶν αἱρετικῶν τὰς ἄρκυς ῥᾳδίως διέσπα καὶ ἀράχνια ἐδείκνυ τὰ ἐκείνων προβλήματα .
συνηγωνίζετο δὲ τούτοις καὶ Ἀφραάτης ἐκεῖνος , οὗ τὴν πολιτείαν ἐν τῇ Φιλοθέῳ συνεγράψαμεν Ἱστορίᾳ .
τὴν γὰρ τῶν προβάτων σωτηρίαν προτιμήσας τῆς ἡσυχίας , τὴν ἀσκητικὴν καταλιμπάνων καλύβην τῶν ποιμενικῶν ἱδρώτων ἠνείχετο .
ὁπόσον μὲν οὖν οὗτος ἀρετῆς συνέλεξε πλοῦτον , περιττὸν ἡγοῦμαι νῦν λέγειν , ἐν ἑτέρᾳ πραγματείᾳ ταῦτα συγγεγραφώς ·
ἓν δὲ μόνον τῶν ἐκείνου διηγήσομαι μάλα προσῆκον τῇδε τῇ ἱστορίᾳ .
βορρᾶθεν μὲν Ὀρόντης ὁ ποταμὸς παραρρεῖ τὰ βασίλεια , ἐκ δὲ μεσημβρίας στοὰ μεγίστη διόροφος τῷ τῆς πόλεως ἐπῳκοδόμηται περιβόλῳ , πύργους ὑψηλοὺς ἑκατέρωθεν ἔχουσα .
μεταξὺ δὲ τῶν τε βασιλείων καὶ τοῦ ποταμοῦ λεωφόρος ἐστὶν ὑποδεχομένη τοὺς ἐκ τῶν τῇδε πυλῶν ἐκ τοῦ ἄστεως ἐξιόντας καὶ εἰς τοὺς προαστείους ἀγροὺς παραπέμπουσα .
διὰ ταύτης Ἀφραάτης παριὼν ὁ θεσπέσιος εἰς τὸ πολεμικὸν ἀπῄει γυμνάσιον , τῶν θείων προβάτων τὴν προσήκουσαν ποιησόμενος θεραπείαν .
τοῦτον ἄνωθεν ἐκ τῆς βασιλείου στοᾶς διακύπτων ὁ βασιλεὺς εἶδε σισύραν τε ἀναβεβλημένον καὶ ἐν γήρᾳ βαθεῖ συντόνως βαδίζοντα ·
καί τινος εἰρηκότος ὡς Ἀφραάτης οὗτος , οὗ τὸ τῆς πόλεως ἐξήρτηται πλῆθος , ἔφη πρὸς αὐτόν 0 ·
ποῦ σὺ βαδίζεις , εἰπέ .
ὁ δὲ σοφῶς ἅμα καὶ προσφόρως 0 ·
ὑπὲρ τῆς σῆς , ἔφη , προσευξόμενος βασιλείας 0 .
ἀλλ  οἴκοι σε μένειν ἐχρῆν , ὁ βασιλεὺς ἔφη , καὶ ἔνδον κατὰ τὸν μοναχικὸν προσεύχεσθαι νόμον .
ὁ δὲ θεῖος ἐκεῖνος ἀνήρ 0 ·
εὖ μάλα , ἔφη , λέγεις , ὦ βασιλεῦ ·
τοῦτό με δρᾶν ἔδει .
καὶ τοῦτο δρῶν μέχρι καὶ νῦν διετέλεσα , ἕως εἰρήνης ἀπήλαυε τοῦ σωτῆρος τὰ πρόβατα .
ἐπειδὴ δὲ πολὺν ὑπομεμένηκε θόρυβον καὶ πολὺς ἐπικρέμαται κίνδυνος μὴ θηριάλωτα γένηται , πάντα κινεῖν πόρον ἀνάγκη καὶ διασώζειν τὰ θρέμματα 0 .
εἰπὲ γάρ μοι , ἔφη , ὦ βασιλεῦ , εἰ κόρη τις ἐτύγχανον ἔνδον ἐν θαλάμῳ καθημένη καὶ ταλασίας ἐπιμελουμένη , εἶτα ἐθεασάμην ἐμπεσοῦσαν φλόγα καὶ τὴν πατρῴαν οἰκίαν νεμομένην , τί με δρᾶσαι προσῆκεν εἰπέ μοι ;
ἔν δον καθῆσθαι καὶ τὴν οἰκίαν ἐμπιπραμένην περιορᾶν καὶ τῆς φλογὸς προσμένειν τὴν ἐμβολήν , ἢ τῷ θαλάμῳ χαίρειν εἰποῦσαν διαθέειν ἄνω καὶ κάτω καὶ ὑδροφορεῖν καὶ σβεννύναι τὴν φλόγα 0 ;
δῆλον ὅτι τοῦτο ἐρεῖς 0 ·
τοῦτο γὰρ κόρης ἀγχίνου τε καὶ φρενήρους 0 .
τοῦτο δρῶ νῦν , ὦ βασιλεῦ .
σοῦ γὰρ εἰς τὴν πατρῴαν ἡμῶν οἰκίαν ἐμβαλόντος τὴν φλόγα , περιθέομεν κατασβέσαι ταύτην πειρώμενοι .
ταῦτα ὁ μὲν εἶπεν , ὁ δὲ σιγήσας ἠπείλησεν .
εἷς δὲ τῶν περὶ τὸν βασιλικὸν κοιτῶνα , θρασύτερον ἀπειλήσας τῷ θείῳ ἀνδρί , τοιόνδε τι πέπονθε .
τοῦ βαλανείου πεπιστευμένος τὴν ἐπιμέλειαν , εὐθὺς μετὰ τούσδε τοὺς λόγους κατῆλθε τοῦτο εὐτρεπίσων τῷ βασιλεῖ ·
εἴσω δὲ γενόμενος καὶ τὰς φρένας πληγεὶς εἰς τὸ θερμότατον ὕδωρ τὸ ἄκρατον κατελήλυθέ τε καὶ τετελεύτηκεν .
καθῆστο δὲ ὁ βασιλεὺς προσμένων ἐκεῖνον ὥστε οἱ μηνῦσαι τὴν εἴσοδον .
ἐπειδὴ δὲ πολὺς ἀνηλώθη καιρός , ἀπέστειλεν ἑτέρους ὁ βασιλεὺς τῆς μελλήσεως τὴν αἰτίαν μηνύσοντας .
οἱ δὲ εἴσω γενόμενοι καὶ πάντα περισκοπήσαντες εὗρον ἐκεῖνον ἐν τῷ ἀκράτῳ τεθνεῶτα καὶ διαλυθέντα θερμῷ .
καὶ τούτου δήλου γενομένου τῷ βασιλεῖ , ἔγνωσαν μὲν τῆς Ἀφραάτου προσευχῆς τὴν ἰσχύν , τῶν δογμάτων δὲ τῶν δυσσεβῶν οὐκ ἐξέστησαν , ἀλλ ἐσκλήρυναν κατὰ τὸν Φαραὼ τὴν καρδίαν αὐτῶν ·
καὶ τὴν τοῦ ἵππου δὲ θαυματουργίαν μεμαθηκώς , ὁ ἐμβρόντητος μεμένηκε κατὰ τῆς εὐσεβείας λυττῶν .
κατὰ τοῦτον δὲ τὸν καιρὸν καὶ Ἰουλιανὸς ἐκεῖνος ὁ πολυύμνητος , οὗ καὶ πρόσθεν ἐμνήσθην , καταλιπεῖν μὲν τὴν ἔρημον , εἰς δὲ τὴν Ἀντιόχειαν εἰσελθεῖν ἠναγκάσθη .
ἐπειδὴ γὰρ οἱ τῷ ψεύδει συντεθραμμένοι καὶ τὰς συκοφαντίας μάλα ῥᾳδίως ὑφαίνοντες , οἱ τὰ Ἀρείου λέγω φρονοῦντες , τὸν μέγαν ἄνδρα ἐκεῖνον ἰσχυρίζοντο τῆς σφετέρας εἶναι συμμορίας , ἀπέστειλαν οἱ τῆς ἀληθείας φωστῆρες , Φλαβιανὸς καὶ Διόδωρος καὶ Ἀφραάτης , ἄνδρα ἀρετῆς ἀθλητήν , Ἀκάκιόν φημι τὸν χρόνῳ ὕστερον μάλα σοφῶς τὴν Βεροιαίων ἐκκλησίαν ἰθύναντα , πρὸς τὸν πανεύφημον ἄνδρα ἐκεῖνον , ἀντιβολοῦντες πολλὰς ἀνθρώπων μυριάδας οἰκτεῖραι , καὶ τῶν μὲν ἐναντίων τὴν ψευδολογίαν ἐλέγξαι , τὰ δὲ τῆς ἀληθείας βεβαιῶσαι κηρύγματα .
καὶ ὅσα μὲν οὗτος καὶ ἀπιὼν καὶ ἐπανιὼν καὶ ἐν αὐτῇ δὲ τῇ μεγίστῃ πόλει τεθαυματούργηκεν , ἐν τῇ Φιλοθέῳ ἡμῖν συγγέγραπται Ἱστορίᾳ , ᾗ ῥᾴδιον ἐντυχεῖν τοὺς ταῦτα βουλομένους μαθεῖν 0 .
ὅτι δὲ ἅπαν τὸ τῆς πόλεως πλῆθος εἰς τὸν ἡμέτερον συνήθροισε σύλλογον , οὐδένα ἐνδοιάζειν οἶμαι τῶν τὴν ἀνθρωπείαν φύσιν ἐπεσκεμμένων ·
πέφυκε γὰρ τὰ παράδοξα ἕλκειν ἅπαντας ὡς ἐπίπαν πρὸς ἑαυτά .
ὅτι δὲ καὶ μεγάλα εἰργάσατο θαύματα , μαρτυροῦσι καὶ οἱ τῆς ἀληθείας πολέμιοι .
τοῦτο δὲ καὶ ἐν Ἀλεξανδρείᾳ πρὸ τοῦδε τοῦ χρόνου πεποίηκεν ἐν τοῖς Κωνσταντίου καιροῖς Ἀντώνιος ἐκεῖνος ὁ πάνυ .
καταλιπὼν γὰρ τὴν ἔρημον ἅπαν ἐκεῖνο περιῄει τὸ ἄστυ , διδάσκων ἅπαντας ὡς τῆς ἀποστολικῆς διδασκαλίας κήρυξ ἐστὶν Ἀθανάσιος καὶ ὡς ἀντίπαλοι τῆς ἀληθείας οἱ τῆς Ἀρείου συμμορίας 0 .
οὕτως ᾔδεσαν οἱ θεῖοι ἄνδρες ἐκεῖνοι τὰ πρόσφορα ἑκάστῳ προσαρμόττειν καιρῷ , καὶ πηνίκα μὲν χρὴ τὴν ἡσυχίαν ἀσπάζεσθαι , πηνίκα δὲ προτιμᾶν τὰς πόλεις τῆς ἐρημίας .
ἦσαν δὲ καὶ ἄλλοι κατ ἐκεῖνον τὸν καιρὸν τὰς τῆς μοναχικῆς φιλοσοφίας ἀφιέντες μαρμαρυγάς ·
ἐν μὲν τῇ Χαλκιδέων ἐρήμῳ Ἄβιτος καὶ Μαρκιανὸς καὶ Ἀβραάμης καὶ ἕτεροι πρὸς τούτοις οὐκ εὐαρίθμητοι , ἐν παθητοῖς σώμασι τὴν ἀπαθῆ βιοτὴν μελετῶντες 0 ·
ἐν δὲ τῇ Ἀπαμέων χώρᾳ Ἀγαπητὸς καὶ Συμεώνης καὶ Παῦλος 0 ·
ἐν δὲ τῇ Ζευγματέων , Πούπλιος καὶ Παῦλος καὶ ἄλλοι τὴν ἄκραν φιλοσοφίαν συλλέγοντες 0 .
ἐν δὲ τῇ Κυρεστῶν , ὁ μὲν πανεύφημος Ἀκεψεμᾶς ἐν οἰκίσκῳ καθεῖρκτο , καὶ ἑξηκοντούτην χρόνον τοῦτον ἐβίω τὸν τρόπον , οὔ τε ὁρώμενος οὔ τε φθεγγόμενος ·
ζευγμάτιος δὲ ὁ ἀξιάγαστος , καίτοι τὸ βλέπειν ἀφῃρημένος , περιῄει στηρίζων τὰ πρόβατα καὶ τοῖς λύκοις μαχόμενος , οὗ δὴ χάριν αὐτοῦ τὴν ἀσκητικὴν καλύβην ἐνέπρησαν .
ἀλλὰ Τραϊανὸς ὁ πιστότατος στρατηγὸς ἑτέραν ἐδείματο καὶ τῆς ἄλλης θεραπείας μετέδωκεν .
ἐν δὲ τῇ Ἀντιοχέων , Μαριανὸς καὶ Εὐσέβιος καὶ Ἀμμιανός , Παλλάδιός τε καὶ Συμεώνης καὶ Ἀβραάμης καὶ ἄλλοι πρὸς τούτοις τὴν εἰκόνα τὴν θείαν ἀκήρατον διασώσαντες 0 .
καὶ τούτων δὲ κ ἀκείνων τὸν βίον ἀνάγραπτον πεποιήκαμεν .
καὶ τὸ ὄρος δὲ τὸ τῇ μεγίστῃ παρακείμενον πόλει λειμῶσι παραπλησίοις ὡράϊστο ·
καὶ γὰρ ἐν τούτῳ Πέτρος ὁ Γαλάτης διέλαμπε , καὶ ὁ τούτου γε ὁμώνυμος ὁ Αἰγύπτιος , καὶ Ῥωμανὸς καὶ Σευῆρος καὶ Ζήνων , Μωϋσῆς τε καὶ Μάλχος καὶ ἄλλοι πλεῖστοι , παρὰ μὲν τῶν πολλῶν ἀγνοούμενοι , παρὰ δὲ τοῦ θεοῦ γινωσκόμενοι .
κατὰ τοῦτον τὸν χρόνον ἐν Ἐδέσσῃ μὲν Ἐφραῒμ ὁ θαυμάσιος , ἐν Ἀλεξανδρείᾳ δὲ διέπρεπε Δίδυμος , κατὰ τῶν ἀντιπάλων τῆς ἀληθείας δογμάτων συγγράφοντες 0 .
καὶ οὗτος μὲν τῇ Σύρων κεχρημένος φωνῇ τῆς πνευματικῆς χάριτος τὰς ἀκτίνας ἠφίει ·
παιδείας γὰρ οὐ γεγευμένος Ἑλληνικῆς , τούς τε πολυσχιδεῖς τῶν Ἑλλήνων διήλεγξε πλάνους καὶ πάσης αἱρετικῆς κακοτεχνίας ἐγύμνωσε τὴν ἀσθένειαν .
καὶ ἐπειδὴ Ἁρμόνιος ὁ Βαρδησάνου ᾠδάς τινας συνετεθείκει πάλαι καὶ τῇ τοῦ μέλους ἡδονῇ τὴν ἀσέβειαν κεράσας κατεκήλει τοὺς ἀκούοντας καὶ πρὸς ὄλεθρον ἤγρευε , τὴν ἁρμονίαν τοῦ μέλους ἐκεῖθεν λαβὼν ἀνέμιξε τὴν εὐσέβειαν καὶ προσενήνοχε τοῖς ἀκούουσιν ἥδιστον ὁμοῦ καὶ ὀνησιφόρον φάρμακον .
ταῦτα καὶ νῦν τὰ ᾄσματα φαιδροτέρας τῶν νικηφόρων μαρτύρων τὰς πανηγύρεις ποιεῖ .
ὁ δὲ Δίδυμος , παιδόθεν τῆς ὀπτικῆς ἐστερημένος αἰσθήσεως , καὶ ποιητικῶν καὶ ῥητορικῶν μετέλαχε παιδευμάτων ·
ἀριθμητικῆς τε καὶ γεωμετρίας καὶ ἀστρονομίας καὶ τῶν Ἀριστοτέλους συλλογισμῶν καὶ τῆς Πλάτωνος εὐεπείας διὰ τῶν ἀκοῶν εἰσεδέξατο τὰ μαθήματα , οὐχ ὡς ἀλήθειαν ἐκπαιδεύοντα , ἀλλ ὡς ὅπλα τῆς ἀληθείας κατὰ τοῦ ψεύδους γιγνόμενα .
καὶ μέντοι καὶ τῆς θείας γραφῆς μεμάθηκεν οὐ μόνον τὰ γράμματα , ἀλλὰ καὶ τὰ τούτων νοήματα .
ἐν μὲν οὖν ἀσκηταῖς καὶ τῆς ἀρετῆς φροντισταῖς οὗτοι κατ ἐκεῖνον διέλαμπον τὸν καιρόν .
ἐν ἐπισκόποις δὲ Γρηγόριος ἑκάτερος , ὅ τε Ναζιανζοῦ καὶ ὁ Νύσσης , ὁ μὲν ἀδελφός , ὁ δὲ σύσκηνός τε καὶ συνεργὸς τοῦ μεγάλου Βασιλείου τυγχάνων 0 1 .
οὗτοι μὲν οὖν ἐν Καππαδοκίᾳ τῆς εὐσεβείας ὑπερμαχοῦντες ἠρίστευον .
συνηρίστευε δὲ αὐτοῖς καὶ Πέτρος , γεννήτορας μὲν Βασιλείῳ καὶ Γρηγορίῳ τοὺς αὐτοὺς ἐσχηκώς , τῆς δὲ θύραθεν παιδείας οὐ μετειληχὼς σὺν ἐκείνοις , τὰς δὲ τοῦ βίου μαρμαρυγὰς ἀφιείς .
ἐν Πισιδίᾳ δὲ Ὄπτιμος καὶ Ἀμφιλόχιος ἐν Λυκαονίᾳ , γενναίως ὑπὲρ τῆς προγονικῆς παραταττόμενοι πίστεως , τὰς ἐναντίας ἀπεκρούοντο προσβολάς .
ἐν δέ γε τῇ Ἑσπέρᾳ , Δάμασος μὲν τῆς Ῥώμης ἡγούμενος , Ἀμβρόσιος δὲ Μεδιόλανον ἰθύνειν πεπιστευμένος , καὶ τοὺς πόρρωθεν ἀκοντίζοντες ἔβαλλον 0 .
καὶ μετὰ τούτων οἱ τὰς ἐσχατιὰς οἰκεῖν ἠναγκασμένοι γράμμασι καὶ τοὺς οἰκείους ἐστήριζον καὶ τοὺς πολεμίους κατέλυον .
ἀντιρρόπους γὰρ τῷ μεγέθει τοῦ κλύδωνος ἔδωκε κυβερνήτας τῶν ὅλων ὁ πρύτανις , καὶ τῇ τῶν πολέμων σφοδρότητι τὴν τῶν στρατηγῶν ἀντέταξεν ἀρετήν , καὶ πρόσφορα τῇ τοῦ καιροῦ δυσκολίᾳ τὰ ἀλεξίκακα ἔδωκε φάρμακα .
Οὐ μόνον δὲ ταύτης τῆς προμηθείας ταῖς ἐκκλησίαις μετέδωκεν ὁ φιλάνθρωπος κύριος , ἀλλὰ καὶ ἑτέρας αὐτὰς κηδεμονίας ἠξίωσε .
τὸ γὰρ τῶν Γότθων ἔθνος παρακινήσας εἰς πόλεμον ἐπὶ τὸν Βόσπορον εἵλκυσε τὸν κατὰ μόνων τῶν εὐσεβῶν μεμαθηκότα στρατεύειν .
τότε δὴ τὴν οἰκείαν ἀσθένειαν ὁ μάταιος ἐγνωκὼς ἀπέστειλε πρὸς τὸν ἀδελφὸν στρατιὰν ἐξαιτῶν .
ὁ δὲ ἐπέστειλεν ὡς οὐχ ὅσιον ἐπαμύνειν ἀνδρὶ πολεμοῦντι θεῷ , δίκαιον δὲ τὴν τούτου καταπαύειν θρα σύτητα 0 1 .
ταῦτα τὸν δείλαιον ἐκεῖνον μείζονος ἀνίας ἐνέπλησεν ·
οὐ μὴν ἐξέληξε τῆς θρασύτητος , ἀλλ ἐπέμεινε κατὰ τῆς ἀληθείας παραταττόμενος .
ἐπανῆκε μὲν γὰρ ἀπὸ τῆς Ἀρμενίας Τερέντιος τρόπαια στήσας ·
ἦν δὲ στρατηγὸς ἄριστος καὶ εὐσεβείᾳ κοσμούμενος .
τούτῳ δωρεὰν ὁ Βάλης αἰτῆσαι προσέταξεν ·
ὁ δὲ ἀπήγγειλεν ἥνπερ ἔδει τὸν εὐσεβείᾳ συντεθραμμένον 0 .
ᾔτησε γὰρ οὐ χρυσὸν οὐ δὲ ἄργυρον , οὐ χωρίον , οὐ δυναστείαν , οὐκ οἰκίαν , ἀλλ ἐκκλησίαν παρασχεθῆναι μίαν τοῖς τῆς ἀποστολικῆς διδασκαλίας προκινδυνεύουσιν .
ὁ δὲ τὴν ἱκετείαν δεξάμενος καὶ γνοὺς τὰ ἐγκείμενα , χαλεπήνας διέρρηξε καὶ οἱ ἄλλα τινὰ αἰτῆσαι προσέταξεν .
ὁ δὲ τῆς ἱκεσίας συλλέξας τὰ ῥήγματα 0 ·
ἐδεξάμην , ἔφη , ὦ βασιλεῦ , καὶ ἔχω τὸ δῶρον καὶ ἕτερον οὐκ αἰτήσω ·
σκοποῦ γὰρ κριτὴς ὁ τῶν ὅλων κριτής 0 .
ἐπειδὴ δὲ τὸν Βόσπορον διαβὰς εἰς τὴν Θρᾴκην ἀφίκετο , πρῶτον μὲν ἐν Κωνσταντινουπόλει πλεῖστον διέτριψε χρόνον δειμαίνων τὸν πόλεμον ·
τραϊανὸν δὲ σὺν τῇ στρατιᾷ τὸν στρατηγὸν κατὰ τῶν βαρβάρων ἀπέστειλεν .
ἐπειδὴ δὲ ἡττηθεὶς ἐπανῆλθεν ἐκεῖνος , ἐλοιδορεῖτο λίαν ὁ Βάλης , μαλακίαν αὐτῷ καὶ δειλίαν ἐγκαλῶν .
ὁ δὲ παρρησίᾳ χρησάμενος ἀνδρὶ γενναίῳ πρεπούσῃ 0 ·
οὐκ ἐγώ , ἔφη , ὦ βασιλεῦ , ἥττημαι ·
ἀλλὰ σὺ προΐῃ τὴν νίκην , κατὰ τοῦ θεοῦ παραταττόμενος καὶ τὴν ἐκείνου ῥοπὴν προξενῶν τοῖς βαρβάροις ·
παρὰ σοῦ γὰρ πολεμούμενος ἐκείνοις συντάττεται .
τῷ δὲ θεῷ ἡ νίκη ἕπεται καὶ τοῖς ὑπὸ τοῦ θεοῦ στρατηγουμένοις προσγίνεται .
ἢ οὐκ οἶσθα , ἔφη , τίνας τῶν ἐκκλησιῶν ἐξελάσας , τίσι παρέδωκας ταύτας ;
ταῦτα καὶ Ἀρίνθεος καὶ Βίκτωρ  στρατηγὼ γὰρ ἤστην καὶ τούτω  συνωμολογησάτην οὕτως ἔχειν , καὶ τῷ βασιλεῖ μὴ χαλεπαίνειν παρῃνεσάτην ἐπ  ἐλέγχοις ἀληθείᾳ συνεζευγμένοις .
φασὶ δὲ καὶ Ἰσαάκην σκηνὴν αὐτόθι μοναχικὴν ἔχοντα , ἐπειδὴ εἶδεν αὐτὸν συνεξιόντα τῇ στρατιᾷ , βοῇ χρησάμενον φάναι ·
ποῖ βαδίζεις , ὦ βασιλεῦ , κατὰ θεοῦ στρατευόμενος καὶ τοῦτον οὐκ ἔχων ἐπίκουρον ;
αὐτὸς γὰρ κατὰ σοῦ τοὺς βαρβάρους κεκίνηκεν , ἐπειδὴ καὶ σὺ κατ αὐτοῦ πολλὰς γλώττας εἰς βλασφημίαν παρέθηξας καὶ τοὺς ἐκεῖνον ὑμνοῦντας τῶν θείων οἴκων ἐξήλασας .
παῦσαι δὴ οὖν πολεμῶν καὶ παύσει τὸν πόλεμον .
ἀπόδος ταῖς ποίμναις τοὺς ἀρίστους νομέας καὶ λήψῃ τὴν νίκην ἀπονητί .
εἰ δὲ τούτων μηδὲν δεδρακὼς παρατάξαιο , μαθήσῃ τῇ πείρᾳ ὅπως σκληρὸν τὸ πρὸς κέντρα λακτίζειν 0 ·
οὔ τε γὰρ ἐπανήξεις καὶ προσαπολέσεις τὴν στρατιάν .
ὀργισθεὶς δὲ ὁ βασιλεύς 0 ·
καὶ ἐπανήξω , ἔφη , καὶ κατακτενῶ σε καὶ τῆς ψευδοῦς προαγορεύσεως εἰσπράξομαι δίκας .
ὁ δὲ ἥκιστα δείσας τὴν ἀπειλὴν ἔφη βοῶν ·
κτεῖνον , εἰ φωραθείη τῶν λόγων τὸ ψεῦδος .
καὶ Βετρανίων δέ , παντοδαπῇ μὲν λαμπρυνόμενος ἀρετῇ , πάσης δὲ τῆς Σκυθίας τὰς πόλεις ἀρχιερατικῶς ἰθύνειν πεπιστευμένος , ἐπύρσευσέ τε τῷ ζήλῳ τὸ φρόνημα καὶ τὴν τῶν δογμάτων διαφθορὰν καὶ τὰς κατὰ τῶν ἁγίων παρανομίας τοῦ Βάλεντος ἤλεγξε , καὶ μετὰ τοῦ θειοτάτου Δαβὶδ ἐβόα ·
ἐλάλουν ἐν τοῖς μαρτυρίοις σου ἐναντίον βασιλέων καὶ οὐκ ᾐσχυνόμην .
ὁ δὲ τῶν συμβούλων ἐκείνων τῶν ἀρίστων καταφρονήσας , τὴν μὲν στρατιὰν εἰς τὴν παράταξιν πρ οὔπεμψεν , αὐτὸς δὲ ἔν τινι κώμῃ καθήμενος τὴν νίκην προσέμενεν .
οἱ δὲ στρατιῶται τῶν βαρβάρων οὐκ ἐνεγκόντες τὴν ῥύμην ἐτρέποντο καὶ κατεκτείνοντο διωκόμενοι ·
καὶ οἱ μὲν ἔφευγον κατὰ τάχος , οἱ δὲ κατὰ κράτος ἐδίωκον .
καταλαβόντες δὲ τὴν κώμην ἐκείνην οἱ βάρβαροι ἔνθα ὁ Βάλης τὴν ἧτταν μεμαθηκὼς ἐπειράθη λαθεῖν , πῦρ ἐμβαλόντες ἐνέπρησαν σὺν τῇ κώμῃ καὶ τὸν τῆς εὐσεβείας ἀντίπαλον .
οὕτω μὲν οὖν ἐκεῖνος κ ἀν τῷ παρόντι βίῳ ποινὴν ἔτισεν ὑπὲρ ὧν ἐπλημμέλησεν .
ἐγὼ δὲ πρ οὔργου νομίζω διδάξαι τοὺς ἀγνοοῦντας ὅπως οἵδε οἱ βάρβαροι τὴν Ἀρειανικὴν εἰσεδέξαντο νόσον .
ὅτε τὸν Ἴστρον διαβάντες πρὸς τὸν Βάλεντα τὴν εἰρήνην ἐσπείσαντο , τηνικαῦτα παρὼν Εὐδόξιος ὁ δυσώνυμος ὑπέθετο τῷ βασιλεῖ πεῖσαί οἱ κοινωνῆσαι τοὺς Γότθους ·
πάλαι γὰρ τὰς τῆς θεογνωσίας ἀκτίνας δεξάμενοι τοῖς ἀποστολικοῖς ἐνετρέφοντο δόγμασι .
βεβαιοτέραν γάρ , ἔφη , τὸ κοινὸν τοῦ φρονήματος τὴν εἰρήνην ἐργάσεται .
ταύτην ἐπαινέσας τὴν γνώμην ὁ Βάλης πρ οὔτεινε τοῖς ἐκείνων ἡγεμόσι τῶν δογμάτων τὴν συμφωνίαν ·
οἱ δὲ οὐκ ἀνέξεσθαι ἔλεγον τὴν πατρῴαν καταλείψειν διδασκαλίαν .
κατ ἐκεῖνον δὲ τὸν χρόνον Οὐλφίλας αὐτῶν ἐπίσκοπος ἦν , ᾧ μάλα ἐπείθοντο , καὶ τοὺς ἐκείνου λόγους ἀκινήτους ὑπελάμβανον νόμους .
τοῦτον καὶ λόγοις κατακηλήσας Εὐδόξιος καὶ χρήμασι δελεάσας , πεῖσαι παρεσκεύασε τοὺς βαρβάρους τὴν βασιλέως κοινωνίαν ἀσπάσασθαι .
ἔπεισε δὲ φήσας ἐκ φιλοτιμίας γεγενῆσθαι τὴν ἔριν , δογμάτων δὲ μηδεμίαν εἶναι διαφοράν .
οὗ δὴ εἵνεκα μέχρι καὶ τήμερον οἱ Γότθοι μείζονα μὲν τὸν πατέρα λέγουσι τοῦ υἱοῦ , κτίσμα δὲ τὸν υἱὸν εἰπεῖν οὐκ ἀνέχονται , καίτοι κοινωνοῦντες τοῖς λέγουσιν .
ἀλλ  ὅμως οὐ παντάπασι τὴν πατρῴαν διδασκαλίαν κατέλιπον ·
καὶ γὰρ Οὐλφίλας Εὐδοξίῳ καὶ Βάλεντι κοινωνῆσαι πείθων αὐτοὺς οὐκ εἶναι δογμάτων ἔφη διαφοράν , ἀλλὰ ματαίαν ἔριν ἐργάσασθαι τὴν διάστασιν .
κεφάλαια τοῦ ελόγου α 0 .
περὶ τῆς Γρατιανοῦ τοῦ βασιλέως εὐσεβείας 0 .
περὶ τῆς Παυλίνου φιλονεικίας , καὶ τῆς Ἀπολιναρίου τοῦ Λαοδικέως καινοτομίας , καὶ τῆς Μελετίου φιλοσοφίας τε καὶ φιλοθεΐας .
περὶ τῆς Θεοδοσίου στρατηγίας 0 .
περὶ τῆς τούτου βασιλείας καὶ ὧνπερ εἶδεν ὀνείρων .
τίνες ἐπίσημοι τῆς Ἀρείου δυσσεβείας ἐγένοντο προστάται .
περὶ τῆς ἐν Κωνσταντινουπόλει συναθροισθείσης συνόδου .
συνοδικὸν παρὰ τῆς ἐν Κωνσταντινουπόλει συναθροισθείσης συνόδου γραφὲν πρὸς τοὺς δυτικοὺς ἐπισκόπους .
συνοδικὸν Δαμάσου ἐπισκόπου Ῥώμης κατὰ Ἀπολιναρίου καὶ Τιμοθέου γραφέν 0 .
ἄλλο τοῦ αὐτοῦ συνοδικὸν κατὰ διαφόρων αἱρέσεων 0 .
περὶ τῆς Γρατιανοῦ τελευτῆς καὶ τῆς Μαξίμου τυραννίδος 0 .
περὶ Ἰουστίνης τῆς Βαλεντινιανοῦ γαμετῆς , καὶ τῆς κατὰ Ἀμβροσίου γεγενημένης ἐπιβουλῆς 0 .
περὶ τῶν παρὰ Μαξίμου τοῦ τυράννου Βαλεντινιανῷ τῷ νέῳ δηλωθέντων 0 .
περὶ τῶν παρὰ Θεοδοσίου τοῦ βασιλέως περὶ τούτου γραφέντων 0 .
περὶ Ἀμφιλοχίου τοῦ ἐπισκόπου Ἰκονίου 0 .
περὶ τῶν ἐν Θεσσαλονίκῃ γεγενημένων σφαγῶν .
περὶ τῆς Ἀμβροσίου τοῦ ἐπισκόπου παρρησίας καὶ τῆς τοῦ βασιλέως εὐσεβείας .
περὶ Πλακίλλης τῆς βασιλίδος .
περὶ τῆς ἐν Ἀντιοχείᾳ γεγενημένης στάσεως .
περὶ τῶν πανταχοῦ γῆς καταλυθέντων εἰδωλικῶν ναῶν .
περὶ Μαρκέλλου τοῦ ἐπισκόπου Ἀπαμείας καὶ τῶν ὑπ αὐτοῦ καταλυθέντων εἰδωλικῶν ναῶν 0 .